Държавен вестник, бр. 21, 2021 г., стр. 134

СТР.  134	
Д Ъ Р Ж А В Е Н  В Е С Т Н И К 	
БРОЙ  21
Г л а в а  в т о р а 
АДМИНИСТРАЦИЯ НА ВКС
Раздел I 
Служители и звена на пряко подчинение на 
председателя на ВКС
Чл. 6. Пряко подчинени на председателя 
на ВКС са:
1. главният секретар;
2. кабинетът на председателя на ВКС;
3. сектор „Защита на класифицираната 
информация“;
4. съдебните помощници;
5. служителят, оправомощен да осъществява 
финансов контрол.
Чл. 7. (1) Главният секретар:
1. ръководи общата и специализираната 
администрация;
2. изготвя щатното разписание на адми-
нистрацията и го предлага за одобрение на 
председателя на ВКС;
3. при оправомощаване от председателя на 
ВКС представлява съда в равнопоставените 
му отношения с държавните учреждения и 
частните лица;
4. въвежда програмни решения по дълго-
срочното планиране, бюджетната политика, 
финансите, автоматизацията, административ-
ното обслужване и снабдяването с оборудване:
5. осигурява организационната връзка между 
председателя на съда, неговите заместници, 
съдиите и администрацията на съда;
6. осъществява контакти с представители на 
органите на съдебната власт, законодателната 
власт, централните и териториалните органи на 
изпълнителната власт и органите на местното 
самоуправление, на международни органи и 
организации, както и с граждани;
7. организира разпределението на дей-
ностите между звената в администрацията и 
изпълнението на задълженията на съдебните 
служители;
8. определя реда за документооборота, де-
ловодната и архивната дейност във ВКС;
9. създава условия за нормална и ефективна 
работа на съдиите и на съдебните служители;
10. организира публикуването на влезлите 
в сила актове на ВКС на интернет страницата 
на съда;
11. в края на всяко шестмесечие организира 
изготвянето и предоставя на председателя на 
ВКС обобщена информация за образуването, 
движението и приключването на преписките 
и делата;
12. координира изготвянето на информации, 
справки и статистически данни в електронна 
форма по образци и в срокове, утвърдени от 
Пленума на ВСС;
13. ръководи работата по изготвянето на 
проекта за бюджет на ВКС и го представя на 
председателя на съда;
14. организира процедурите по възлагане 
на обществени поръчки;
15. организира изготвянето на щатното 
разписание и го предлага за одобрение на 
председателя на ВКС;
16. организира провеждането на конкурси за 
назначаване на съдебни служители и участва 
в комисиите по провеждането на конкурсите;
17. организира обучението на съдебните 
служители и повишаването на тяхната ква-
лификация;
18. съгласува времето за ползване на от-
пуските от съдебните служители и тяхното 
персонално заместване от друг служител;
19. организира атестирането на съдебните 
служители;
20. предлага промяна в ранговете и в трудо-
вите възнаграждения на съдебните служители;
21. предлага служителите за поощрения 
или за налагане на дисциплинарни наказания;
22. организира процесуалното представи-
телство по дела, по които ВКС е страна;
23. осъществява общо ръководство на дей-
ностите по стопанисване на имуществото на 
ВКС;
24. организира и контролира дейността по 
достъп до обществена информация;
25. организира и контролира работата със 
сигналите и предложенията, свързани с дей-
ността на администрацията на ВКС;
26. организира и участва в работни групи 
за изготвяне на вътрешни правила;
27. организира и осигурява ползването на 
учебните бази на ВКС;
28. изпълнява и други задължения, пред-
видени в нормативни актове или възложени 
му от председателя на съда.
(2) При отсъствие главният секретар се за-
мества от определен от председателя на ВКС 
съдебен служител.
(3) В изпълнение на функциите по ал. 1 
главният секретар издава разпореждания, ко-
ито са задължителни за съдебните служители.
(4) Съдебните служители могат да оспорят 
пред председателя на ВКС разпорежданията 
на главния секретар във връзка с изпълнение 
на служебните им задължения в 3-дневен срок 
от издаването им. Решението на председателя 
е окончателно.
Чл. 8. (1) Кабинетът на председателя на ВКС 
подпомага работата му и изпълнява организа-
ционни, координационни и информационно-
аналитични функции в областта на връзките с 
медиите и с обществеността, международната 
дейност и протокола.
(2) Кабинетът на председателя:
1. подготвя и изпълнява информационната 
политика на съда;
2. анализира ефективността на медийното 
представяне на ВКС;
3. организира и провежда информационни 
кампании за дейността на ВКС;